Under overskriften "Flyv sikkert fra reden" står Forbrugerstyrelse parat til at støtte nye studerende. Spændingen udløses snart for tusindvis af unge, når de får svar på, hvilken uddannelse de er blevet optaget på. Men svaret udløser en række nye store spørgsmål, for mange af de unge skal også flyve fra reden og begynde at etablere sig som voksne i deres eget hjem med det fulde ansvar for eget liv. I den forbindelse er der mange store beslutninger, der skal træffes på én gang og mange spørgsmål, der skal besvares: Hvordan undgår man gældsfælderne for at få råd til både en computer, indskud til en ny bolig, samt potter, pander og gryder i det nye køkken? Hvordan ansøger man om SU? Hvilken computer skal man vælge? Hvem skal vide, at man er flyttet, og hvordan anmelder man det? Forbrugerstyrelsen har lavet et tema om studiestart og det at flytte hjemmefra, der kan hjælpe de unge. Temaet kan læses på forbrug.dk

Opsummering:
Startstøtte til studerende landet over